text: Mor og datter kørt over, da de tog solbad på strand
  25 juli 2016 kl. 04.24
  En 29-årig kvinde og hendes 10-årig datter slap heldigt fra at blive ramt af en bil, mens de tog solbad på stranden ved Lakolk på Rømø. Bilisten overså, at de lå foran hans bil.
  - Det var et tragisk uheld, fortæller vagtchef Ivan Gohr Jensen, Syd- og Sønderjyllands Politi, til TV SYD. Mor og datter blev kørt til undersøgelse på sygehuset, men begge slap fra uheldet uden alvorlige kvæstelser.
  Uheldet sker ved nedkørslen til stranden ved 14-tiden søndag:
  - Der er mange mennesker og mange biler. Kvinden og hendes datter lå i læ ved de parkerede biler. Og da en bilist vil køre fra stedet, overser han, at de ligger foran bilen. De bliver ramt af bilen, da den sætter i gang, forklarer vagtchefen.
  